**Nirn žemynai** – 6 kompiuterinių žaidimų *The Elder Scrolls* serijos žemynai, esantys *Nirn* planetos teritorijoje. Didžiausias *Nirn* žemynas yra *Tamriel*, jis laikomas planetos centru. *Tamriel* vakaruose *Yokuda* žemynas, pietvakariuose *Thras*, pietuose *Pyandonea*, šiaurėje *Atmora*, o rytuose *Akavir*.

Tamriel
-------

*Tamriel* žemyno žemėlapis
**Tamriel** – didžiausias žemynas, *Nirn* planetos centras. Žodis *Tamriel* elfų kalboje reiškia 'aušros grožis'.

### Istorija

Pirmosios eros laikotarpiu *Tamriel* žemyne vyko karas tarp elfų ir žmonių rasių, karo metu iš žemyno buvo išvaryti elfų ayleidų rasė. 668–700 m. įvyko konfliktas tarp chimerų ir dwemerų, dwemerų rasė buvo visiškai sunaikinta, o chimerai virto dunmerais. 808 m. į *Hammerfell* provinciją atvyko gyventi redgardų rasės atstovai iš paskendusio *Yokuda* žemyno. 2200 m. kilo mirtinas *Thrassiano* maras, žuvo daug žemyno gyventojų. 2837 m. atrasta *Black Marsh* provincija. 2920 m. pirmosios eros pabaiga.

Antrosios eros laikotarpiu susikūrė magų ir kovotojų gildijos. 309 m. atrasta *Elsweyr* provincija. 572 m. buvo nugalėta *Akavir* žemyno gyventojų armija. 839 m. gimė redgardas *Cyrus* (*The Elder Scrolls Adventures: Redguard* žaidimo pagrindinis veikėjas). 893 m. gimė *Morrowind* provincijos karalienė *Barenziah*. 896 m. imperatoriaus Tibero Septimo kariuomenė užėmė visas *Tamriel* žemyno provincijas. 897 m. antrosios eros pabaiga.

Trečiosios eros laikotarpiu į *Morrowind* provinciją atvyko paslaptingas kalinys (*The Elder Scrolls III: Morrowind* žaidimo pagrindinis veikėjas). 38 – 99 m. intensyviai mirdavo *Tamriel* imperijos imperatoriai (Tiberas Septimas, Pelagijus, Kintyra, Urielis I, Urielis II, Pelagijus II). 288 m. Urielio IV pakalikai užėmė *Akavir* žemyną. 399 m. buvo nužudytas piktadaris *Jagar Tharn*. 429 m. žuvo dievas – chimeras *Sotha Sil*. 433 m. *Tamriel* žemyną užpuolė daedra būtybės.

Ketvirtosios eros laikotarpiu iš imperijos kalėjimo pabėgo nežinomas asmuo (*The Elder Scrolls IV: Oblivion* žaidimo pagrindinis veikėjas), buvo nužudytas Urielis Septimas VII ir paslaptingai dingo *Morrowind* provincijos dievas – valdovas *Vivec*.

### Geografija

*Tamriel* padalintas į 9 provincijas, kurias valdo skirtingi valdovai ir *Tamriel* imperija:

* *Cyrodiil* – imperialų (*imperials*) rasės gimtinė;

* *Black Marsh* – argonianų (*argonians*) gimtinė;

* *Elsweyr* – kažytų (*khajiit*) gimtinė;

* *Hammerfell* – redgardų (*redguards*) gimtinė;

* *High Rock* – bretonų (*bretons*) ir orkų (*orcs*) gimtinė (*Orsinium* valstybė);

* *Morrowind* – tamsiųjų elfų (*dark elves*) arba dunmerų (*dunmer*) gimtinė;

* *Skyrim* – šiauriečių (*nords*) gimtinė;

* *Summerset Isle* – altmerų (*altmer*) arba aukštujų elfų (*high elves*) gimtinė;

* *Valenwood* – miško elfų (*wood elves*) arba bosmerų (*bosmer*) gimtinė.

Kiti žemynai
------------

### Akavir

**Akavir** – žemynas, kuris vadinamas *Drakono širdies* vardu ir esantis rytuose nuo *Tamriel*. Žemynas padalintas į 4 provincijas:

* *Kamal* – provincija, kurioje gyvena *kamal* rasės atstovai, *Tang Mo* provincijos gyventojų priešai. Šios provincijos žemės vadinamos „Sniego pragaru". Provincijos karalius *Ada’Soom Dir-Kamal* buvo užpuolęs *Morrowind* provinciją, tačiau buvo nužudytas dievaitės – chimerės *Almalexia*.

* *Tsaesci* – provincija, kurioje gyvena galingiausia *Akavir* rasė *tsaesci*. Šios provincijos žemės vadinamos „Gyvatės rūmais". *Tsaesci* provincijos valdovą *Potentate Versidue-Shaie* nužudė samdiniai iš *Tamriel* žemyno.

* *Tang Mo* – provincija, kurioje gyvena *tang mo* rasės atstovai, *Kamal* provincijos gyventojų priešai ir *Ka Po' Tun* sąjungininkai. Šios provincijos žemės vadinamos „Beždžionių salomis".

* *Ka Po' Tun* – didžiausia provincija, kurioje gyvena *ka po' tun* rasė, *Tang Mo* provincijos sąjungininkai. Šios provincijos žemės vadinamos „Tigro – drakono imperija". *Ka Po' Tun* valdovas tigras – drakonas *Tosh Raka*.

### Atmora

**Atmora** – žemynas, kuris vadinamas *„Senųjų mežių"* vardu ir esantis šiaurėje nuo *Tamriel* kontinento. *Atmora* žemyne gyveno šiauriečių protėvių nežių rasės atstovai. Aldmerų rasė žemyną vadina *Altmora*. Pirmosios eros 68 m. į *Atmora* žemes atvyko gyventi imperialai ir bretonai.

### Pyandonea

**Pyandonea** – žemynas, esantis pietuose nuo *Tamriel* kontinento. *Pyandonea* žemynas yra maomerų rasės gimtinė. Žemyne gausu atogrąžų klimato miškų ir gyvačių. Antrosios eros 486 m. daugelis maomerų išvyko gyventi į *Summerset Isle* provinciją, o trečiosios eros 110 m. altmerų rasė kariavo su maomerais *Pyandonea* žemyne ir nugalėjo.

### Thras

**Thras** – žemynas, esantis pietvakariuose nuo *Tamriel* kontinento. *Thras* žemynas yra antra sloadų rasės tėvynė. *Thras* žemyno žemės vadinamos „Koralų karalyste". Pirmosios eros 1220 m. sloadai sukūrė *Thrassiano* marą, kuris pražudė didžiąją dalį *Tamriel* žemyno gyventojų. Trečiosios eros laikotarpiu sloadai atvyko gyventi į salas prie *Hammerfell* provincijos.

*Yokuda* žemyno žemėlapis (vakaruose nuo *Tamriel* žemyno dalies)
### Yokuda

**Yokuda** – žemynas, esantis vakaruose nuo *Tamriel* kontinento. Šis žemynas yra redgardų rasės pirmoji gimtinė. *Yokuda* žemyno gyventojams redgardams teko išsikraustyti į *Hammerfell* provinciją, nes žemyno teritorijoje įvyko potvynis, kuris paskandino žemyną, tačiau į tą vietą, kurioje buvo žemynas dar galima nuplaukti iš miesto *Anvil*, esančio *Cyrodiil* provincijoje.

Nuorodos
--------

* http://www.uesp.net/ Archyvuota kopija 2010-02-06 iš Wayback Machine projekto. Tinklalapis apie *Nirn* žemynus **(**angl.**)**
* http://www.uesp.net The Elder Scrolls žaidimų serijos mėgėjų svetainė **(**angl.**)**
* http://www.tes.ag.ru/ Archyvuota kopija 2007-09-26 iš Wayback Machine projekto. Neoficialus *Nirn* žemėlapis **(**rus.**)**

  


v • a • r **The Elder Scrolls** 

|  |  |
| --- | --- |
| Žaidimai | Arena  • Daggerfall  • Morrowind (Tribunal  • Bloodmoon)  • Oblivion (Knights of the Nine  • Shivering Isles)  • Skyrim |
| Susiję žaidimai | Battlespire • Redguard • Travels |
| Pasauliai | Mundus • Nirn • Nirn žemynai • Oblivion |
| Tamriel provincijos | Black Marsh • Cyrodiil • Elsweyr • Hammerfell • High Rock • Morrowind • Skyrim • Summerset Isle • Valenwood |